stanford-oval/wikipedia huggingface dataset:
סאקיה

| --- | --- |
 טריטוריה:  המנדט הבריטי המנדט הבריטי
 מחוז:  לוד
 נפה:  נפת יפו
 שפה רשמית:  ערבית
 תאריך ייסוד:  לפני המאה ה-16
 שטח:  5,850 דונם עות'מאני (1945)
 סיבת נטישה:  מבצע חמץ
 תאריך נטישה:  25 באפריל 1948
 יישובים יורשים:  אור יהודה
 דת:  מוסלמים
 אוכלוסייה:  ‏
  ‑ ביישוב לשעבר:  1,100 (1945)
 קואורדינטות:  32°01′44″N 34°50′35″E﻿ / ﻿32.02896667°N 34.84313333°E﻿ / 32.02896667; 34.84313333 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) סאקיה(למפת גוש דן רגילה) סאקיה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סאקיה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סאקיה  he סאקיהhe סאקיהמפת __ אור יהודה (in English: Or Yehuda) [‌גוש דן וסביבותיו‌]מצפון: __ רמת גן (in English: Ramat Gan), __ מחנה דורי (in English: Tel HaShomer Base), __ קריית אונו (in English: Kiryat Ono) ממזרח: __ יהוד-מונוסון (in English: Yehud-Monosson) מדרום: __ נמל התעופה בן-גוריון (in English: Ben Gurion Airport), __ מועצה אזורית שדות דן (in English: Sdot Dan Regional Council) ממערב: __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
סאקיה (בערבית: ساقية) או סקיה, היה כפר ערבי בבקעת אונו, בין כפר עאנה לאל-ח'ירייה, כ-8.5 קילומטרים מזרחית ליפו, בגובה 25 מטרים מעל פני הים.
במלחמת העצמאות במהלך מבצע חמץ, הכפר נכבש על ידי חטיבת אלכסנדרוני ותושביו נמלטו לכיוון העיר לוד.
היסטוריה

בשנת 1596, תחת השלטון העות'מאני, מנה הכפר 270 תושבים.
אזכור נוסף לכפר מאמצע המאה ה-18 מופיע בכתביו של נוסע סורי בשם אל-בקרי אל-סידיקי שטייל באזור.
תושבי הכפר היו כולם מוסלמים ובתי הכפר היו בנויים ברובם מטיט. התושבים עסקו בחקלאות, בעיקר בפרדסנות אך גם בגידולי דגנים ובננות.
בית ספר יסודי לבנים הוקם בכפר בשנת 1936.
משה ליטוינסקי רכש  ב-1933 מידי הכפריים כ-1700 דונמים, עליהם הקים ב-1934 את המושבה תל ליטוינסקי.
לקראת סוף שלטון המנדט הבריטי הוקם מסגד בכפר.
בבוקר 4 בדצמבר 1947 תקפו כ-150 ערבים חמושים מסקיה ומאל-ח'ירייה את קיבוץ אפעל. המגינים השיבו אש ועצרו את ההתקפה על גדרות הקיבוץ. באותו זמן הוזעק פטרול לוחם (פל"ם) מכפר אז"ר הסמוך ופתח באש על הערבים המופתעים. ההתקפה נשברה והערבים נסוגו עם 3 הרוגים ופצועים.
לאחר כיבוש הכפר, בשנת 1949, התיישבו עולים יוצאי לוב וטורקיה בבתים הנטושים של סקיה וכפר עאנה. במקום לא היו תשתיות מים וביוב, והמתיישבים הראשונים השקיעו במקום כסף ועבודה רבה בשיפוץ הבתים ובהקמת גינות פרטיות סביב בתיהם.
בשנים 1953-1950 הוקמו על שטחי הכפר המעברות סקיה א' וב' ואליהן הגיעו עולים מעיראק במבצע עזרא ונחמיה.
המעברות כללו אוהלים ("בדונים") וצריפונים. מספר התושבים במעברות סקיה הגיע לכ-6,700 תושבים.
מאוחר יותר פונו המעברות ובשטח הוקמו שיכונים שהפכו ליישוב הקבע אור יהודה.
הערות שוליים

↑  מתוכם 447 דונם בבעלות יהודית
↑  נתוני סקר הכפרים 1945
סאן-ספוט

| --- | --- |

סאן-ספוט, כפי שהופיע על עטיפת החוברת X-Men Red Vol.2 #9 מדצמבר 2022, אמנות מאת טורין קלארק.
 סוג:  גיבור-על
 הוצאה לאור:  מארוול קומיקס
 הופעה ראשונה:  Marvel Graphic Novel #4 (אוקטובר 1982)
 יוצרים:  כריס קלרמונט בוב מקלאוד
 גילום הדמות:  אדן קנטו ("אקס-מן: העתיד שהיה") הנרי זאגה ("המוטנטים החדשים")
 מידע
 שם אמיתי:  רוברטו "בובי" דה קוסטה
 כינויים:  הלורד המלכותי, הצריח השחור, המלך השחור, ברטו, שלטון אש, סולאר, אזרח V, מסווה
 סטטוס:  פעיל
 מקום לידה:  ריו דה ז'ניירו 
 גזע:  מוטאנט
 מקצוע:  איש עסקים, גיבור-על
 כוחות:  כוח-על, ספיגה ותיעול של אנרגיה סולארית, יכולת תעופה, הקרנת חום ואור.
 חבר בקבוצה:  דה קוסטה אינטרנשיונל (מנהל), המוטאנטים החדשים
 חבר לשעבר בקבוצה:  מכניקת רעיונות אמריקניים (מנהיג) האוונג'רס של סאן-ספוט (מנהיג) האוונג'רס אקס פורס אקס-מן תאגיד אקס מועדון הלפייר החזית לשחרור מוטאנטים המלאכים הנופלים האקס-מן הצעירים הפרחחים
 אזרחות:  ברזיל 
 דמויות קשורות
 משפחה:  עמנואל דה קוסטה (אב, מת) נינה דה קוסטה (אם) שלטון אש (שכפול גנטי)
 אויבים:  Gideon 
 
סאן-ספוט (באנגלית: Sunspot, בעברית: כתם שמש) הוא דמות בדיונית של גיבור-על מוטאנט המופיעה בחוברות הקומיקס אקס-מן והמוטאנטים החדשים ביקום מארוול קומיקס. הדמות הופיעה לראשונה בחוברת Marvel Graphic Novel #4 מאוקטובר 1982, ונוצרה על ידי הכותב כריס קלרמונט והמאייר בוב מקלאוד.
סאן-ספוט הוא האלטר אגו של רוברטו "בובי" דה קוסטה, מוטאנט ממוצא ברזילאי בעל היכולת לספוג ולתעל אנרגיה סולארית. הוא אימפולסיבי ואידיאליסט, אך נחשב כחבר קרוב להרבה מחבריו לקבוצה. דמותו הייתה חשובה בקבוצת המוטנטים החדשים המקורית משנות ה-80 וגלגולה המחודש כאקס פורס. לאחר אירועי "אוונג'רס נגד אקס-מן", סאן-ספוט היה לאחד מאלה אשר נבחרו להצטרף לקבוצת האוונג'רס כאות לרצון טוב מצד קפטן סטיב רוג'רס לקרב בין אוכלוסיית המוטאנטים לשאר גיבורי-העל שאינם מוטאנטים.
את דמותו של סאן-ספוט בסרט הלייב אקשן "אקס-מן: העתיד שהיה" ו"המוטנטים החדשים" גילמו השחקנים אדן קנטו והנרי זאגה, בהתאמה. הדמות מופיעה בתפקיד אורח בסדרת האנימציה "אקס-מן 97".
ביוגרפיה בדיונית > מקור, המוטנטים החדשים

רוברטו דה קוסטה גדל בריו דה ז'ניירו, ונולד לאיש העסקים עשיר ממוצא אפרו-ברזילאי בשם עמנואל דה קוסטה, ולאשתו לבנת-העור, הארכאולוגית נינה דה קוסטה. מערכת היחסים בין רוברטו לאביו דמתה יותר ליחסים בין חברים טובים מאשר ליחסי אב ובן. עמנואל דחף את בנו להגיע לפסגת יכולותיו הפיזיות והאינטלקטואליות, מה שגרם לרוברטו להפוך לשחקן כדורגל ולהחשב כמועמד פוטנציאלי להשתתפות במשחקים האולימפיים. במהלך משחק כדורגל הותקף רוברטו בידי שחקנים גזעניים מהקבוצה היריבה, שלעגו לצבא עורו הכהה. תוך כדי ספיגת מכות הקבוצה היריבה הופיעו כוחותיו המוטאנטיים, והפכו אותו ליצור עשוי אנרגיה סולארית שחורה. הצופים והשחקנים ברחו מהאצטדיון, כולם פרט לחברתו של רוברטו, יוליאנה.
כמה ימים לאחר מכן, חבר מועדון הלפייר דונלד פירס שכר שכירי חרב לחטוף את יוליאנה, כדי להוביל את רוברטו למלכודת. הוא נלחם בשכירי-החרב והובס, אולם ניצל בידי המוטאנטיות קארמה ופסיכה. רוברטו הצטרף למרדפן של קארמה ופסיכה אחר פירס, וצירפו אליהם את וולפסביין. לאחר קרב נגד שכירי-החרב, שכיר-חרב אחד חוזר למוטב ומצטרף אל רוברטו וחבריו - קאנונבול. צ'ארלס אקסבייר הציע להם הכשרה, אותה הם קיבלו והפכו לקבוצת המוטנטים החדשים.
ביוגרפיה בדיונית > המוטנטים החדשים, אקס-פורס

בשלב מסוים, רוברטו קיבל את הסם שנתן למסווה ופגיון את כוחותיהם, ושונה ליצור מפלצתי באופן זמני. הוא התאחד עם הוריו, וביקר בנובה רומא עם קבוצתו. הוא נתקל במלכה הלבנה ובהליונס, נחטף ואולץ לשמש כגלדיאטור, ביקר באסגרד, נלחם באביו של וורלוק, נלחם בקמרון הודג' ובקבוצת "הזכות", נאבק בקבוצת כוח החירות והתאהב בחייזרית גוסאמיר.
מאוחר יותר, אביו של רוברטו נרצח בידי המוטאנט העוצמתי גדעון, שלקח את רוברטו תחת חסותו. הצוות פוגש את קייבל, שמצטרף לצוות והופך אותו לקבוצת אקס פורס. גדעון ביצע ניסויים ברוברטו, מה שנתן לו יכולות תעופה וירי פרצי אנרגיה סולארית. נבל חדש בשם "שלטון אש", הדומה לרוברטו, מופיע כחלק מהחזית לשחרור מוטאנטים.
ביוגרפיה בדיונית > שלטון אש

שלטון אש השתלט על החזית לשחרור מוטאנטים, ובקרב נגד האקס-פורס מוריד את מסכתו, וחושף את פניו של רוברטו. קייבל מרפא את רוברטו מאישיות שלטון אש, מה שנותן לרוברטו ידע על שבט אסקאני. לפתע, שלטון אש הופיע מחדש וחטף את סקידס. לאחר בדיקה, התגלה כי שלטון אש הוא יצור חי ולא היבט מוחו של רוברטו. שלטון אש הוא למעשה שיבוט, שגרם לכך שלעיתים רוברטו יעבור לאישיות "רעה".
עם האקס-פורס רוברטו נאבק באויבים רבים, ובגלל בעיות בכספיו גרם לקבוצה לבצע עבודות מזדמנות, ביניהן הגנה על עסק קטן שהוטרד בידי המאפיה. בשהותו בקבוצה, רוברטו חלק סטוץ עם חברתו לקבוצה, טביתה סמית'.
ביוגרפיה בדיונית > מועדון הלפייר

במהלך שהותו באקס-פורס, רוברטו קיבל הצעה מסלנה לרשת את מקומו של אביו בחוג הפנימי של מועדון הלפייר. אחרי שהבטיחה להחיות את יוליאנה, הוא הסכים. סלנה קיימה את הבטחתה, אך לא לגמרי - היא החייתה את רוחה של יוליאנה, אך שמה אותה בגופה של ילדה מורדמת. למרות זאת, רוברטו נשאר, וניסה ליצור קשר עם יוליאנה. כשראה שאין לה זיכרונות מחייה הקודמים, הוא עזב אותה. ללא הסבר, רוברטו נראה חלק כראש סניף לוס אנג'לס של תאגיד אקס, יחד עם חבר ההליונס לשעבר אמפת' וחברתו למוטנטים החדשים מאגמה.
למרות השתייכותו לתאגיד אקס, רוברטו נשאר במועדון הלפייר. הוא מונה בידי סבסטיאן שו למלך השחור של מועדון הלפייר, ולאחר ששו נפצע בקרב נגד דונלד פירס, רוברטו תפס את מקומו כלורד הקיסרי. בעקבות כך, סייג' עזבה את האקס-מן כדי לוודא שרוברטו לא יושחת מהכוח הרב. רוברטו שמר על כוחותיו לאחר אירועי "בית אם", אם כי תאגיד אקס פורק בידי סייקלופס כדי לשמור על משאבי האקס-מן. באירועי "זן בסכנת הכחדה", שו הזועם על רוברטו מתחיל לתכנן כיצד יחזור לתפקידו.
ביוגרפיה בדיונית > האקס-מן הצעירים, חזרה למוטנטים החדשים, אוטופיה

רוברטו נראה באירועי "פלישה סודית" כאחד מחברי האקס-מן בקרב נגד גזע הסקרול. אחרי הפלישה, סייקלופס גילה לאקס-מן הצעירים כי רוברטו - שעדיין מתפקד כלורד הקיסרי של מועדון הלפייר - הוא חלק מאחוות המוטאנטים החדשה יחד עם דניאל מונסטאר, קאנונבול ומאגמה. בקרב נגד האקס-מן הצעירים של סייקלופס, רוברטו נפצע קשה בידי וולף קאב, שחתך את רוברטו מבפנים עם טפריו. בסופו של דבר, סייקלופס נחשף כדונלד פירס המחופש. מטרותיו לגיוס האקס-מן הצעירים לא ידועות, אם כי מטרתו הסופית הייתה חיסולו של רוברטו בעזרת הצוות. מאוחר יותר, רוברטו עוזב את מועדון הלפייר, לטובת תפקיד כמנהיג האקס-מן הצעירים לצד מונסטאר.
רוברטו חזר לקבוצת המוטנטים החדשים החדשה, ובקרבם נגד ליג'יון רוברטו כמעט ונשאב לתוך ליג'יון. אחרי שעזבו את זירת הקרב, הם גילו שהם מוקפים משטרה; רוברטו וקאנונבול ברחו משם כדי לחלץ את מונסטאר מכלא, אך כאשר הם מגיעים, ליג'יון מנסה להרוג את מונסטאר. רוברטו וקאנונבול הודפים אותו, מה שגורם לדו-קרב בין רוברטו ל-ליג'יון לפני שקאנונבול חוזר עם שאר הצוות. במהלך הקרב, ליג'יון מביס את רוברטו עם רסיס מתכתי.
באי אוטופיה, רוברטו נפגש עם הליון, אוולאנש, אדם אקס ועוד כדי להתחיל הפיכה באי, אם כי הם הובסו בידי אמה פרוסט והאקס-מן האפלים. רוברטו וחבריו נלקחו למעצר בידי האקס-מן האפלים, אך שוחררו בידי פסיילוק והאקס-פורס. מאוחר יותר הוא נראה לצד רוג, קאנונבול, מאגמה, דיינג'ר ומועדון אקס כדי להיפטר מאישיותיו הרבות של ליג'יון.
ביוגרפיה בדיונית > חבר באוונג'רס

לאחר אירועי "אוונג'רס נגד אקס-מן", קפטן אמריקה הבין שהאוונג'רס צריכים לעזור יותר למוטאנטים, הזמין מוטאנטים שונים לקבוצת האוונג'רס הראשית והרכיב צוות מעורב בהנהגתו ובהנהגת האבוק. רוברטו וקאנונבול הצטרפו לקבוצת האוונג'רס הראשית, כחלק מתוכניתו של איירון מן להרחיב את האוונג'רס. משימתו הראשונה בצוות הייתה הצלת כמה מחברי האוונג'רס, שלכדו על מאדים בידי אקס-ניהילו ואביס.
כאשר קפטן אמריקה החליט לרדוף אחר האילומינטי, רוברטו לא היה מוכן לצוד את חבריו ועזב את האוונג'רס. היות שהתנגשויות היקומים פורסמו בציבור, הוא החליט לעשות מעשה. רוברטו קנה את ארגון A.I.M, והשתמש במשאביו כדי להקים בסיס לחקר ההתנגשויות מהארץ הפראית. רוברטו נסע לעולם הבית של השי'אר, והחזיר את קאנונבול וסמאשר לכדור הארץ. הוא צירף אותם ואת חברי האוונג'רס שעזבו בגלל החלטתו של הקפטן לקבוצה חדשה בהנהגתו, שמטרתה להתנגד להתנגשויות.
סוס יוקון

| סוס יוקון |
| --- | --- |
 איור ראש אפשרי של הסוס
תקופה
סוף פליסטוקן-תחילת הולוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: סוס
מין:: סוס יוקון
שם מדעי
 Equus lambei

סוס יוקון (שם מדעי: Equus lambei) הוא מין נכחד של סוס שחי בתקופת הפליסטוקן באמריקה הצפונית. הוא נכחד מהעולם לפני 10,000 שנה, לאחר עידן הקרח. מאובנים משומרים של הסוס נמצאים בוייטהורס שביוקון, קנדה והם כוללים גם שיער ובשר משומר.
מחקרי DNA קובעים שישנו קשר בין סוס יוקון לטרפן או לסוס פרז'וואלסקי ממונגוליה, כך שאולי הוא היה תת-מין של סוס רמכי, בדומה לסוס הבית. בדיקות של שיניים גם גורמות לדמיון זה וגם דמיון בין עצמות הרגליים שלו לעצמות רגלי סוס פרז'וואלסקי. גם אם לא השתייך לאותו המין היה קרוב בהרבה לסוס הבית מאשר לחמור או לזברה. הסוס היה יותר קטן מהסוסים המבויתים.
סוס זה לצד מינים נוספים כמו ביזון הסטפה, ממותה צמרית ואייל הצפון היה מהנפוצים שבין אלה שחצו את מצר ברינג מאסיה לאלסקה באמריקה הצפונית שבאותה תקופה היה יבש (הגשר היבשתי של ברינגיה). הסוס חי בעדרים גדולים בערבות ובטונדרה הצפונית וניזון מעשב וצמחייה נמוכה. הוא היה עמיד לתנאים קשים, אך לעיתים סוסים רבים מתו בחורף, אולי מרעב. כמו כן הם היו פגיעים לזאבים.
נטשה הייסטינגס

נטשה הייסטינגס (באנגלית: Natasha Hastings; נולדה ב-23 ביולי 1986) היא אתלטית אמריקאית. היא פעמיים אלופה אולימפית (בייג'ינג 2008 וריו דה ז'ניירו  2016), 5 פעמים אלופת עולם (אוסקה 2007, ברלין 2009, דאיגו 2011, מוסקבה 2013 ולונדון 2017) ו-3 פעמים אלופת עולם באולם (דוחא 2010, סופוט 2014 ופורטלנד 2016) בריצת שליחות 4x400 מטר. מקום רביעי באולימפאידה (ריו דה ז'ניירו 2016), מקום רביעי באליפות עולם (מוסקבה 2013), מדליית ארד באליפות עולם באולם (איסטנבול 2012), אלופת ארצות הברית (2013) ופעמים אלופת ארצות הברית באולם (2011 ו-2015) בריצת 400 מטר.
ביוגרפיה

הייסטינגס נולדה וגדלה בברוקלין, ניו יורק.
ביוגרפיה > 2007

באליפות ארצות הברית שנערכה באינדיאנפוליס, אינדיאנה ב-23 ביוני 2007 זכתה הייסטינגס במדליית כסף בריצת 400 מטר בשיא אישי חדש של 49.84 שניות, אחרי דידי טרוטר שקבעה שיא אישי חדש של 49.64 שניות.
באליפות העולם שנערכה באוסקה, יפן בשנת 2007 היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.
ביוגרפיה > 2008

באולימפיאדת בייג'ינג (2008) היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.
ביוגרפיה > 2009

באליפות העולם שנערכה בברלין, גרמניה בשנת 2009 היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.
ביוגרפיה > 2010

באליפות העולם באולם שנערכה בדוחה, קטר במרץ 2010 היא זכתה במדליית זהב בריצת שליחות 4x400 מטר ביחד עם דבי דאן, דידי טרוטר ואליסון פליקס בתוצאה של 3:27.34 דקות, לפני צ'כוסלובקיה (3:30.05 דקות) ובריטניה (3:30.29 דקות). רוסיה שסיימה שנייה (3:27.44 דקות) וג'מייקה שסיימה שלישית (3:28.49 דקות) נפסלו בשל אימרוץ.
ביוגרפיה > 2011

באליפות העולם שנערכה בדאיגו, קוריאה הדרומית בשנת 2011  היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.
ביוגרפיה > 2012

באליפות העולם באולם שנערכה באיסטנבול, טורקיה במרץ 2012 זכתה הייסטינגס בשתי מדליות, כסף וארד. מדליית כסף בריצת 4x400 מטר בתוצאה של 3:28.79 דקות, אחרי בריטניה (3:28.76 דקות) ולפני רוסיה (3:29.55 דקות) ומדליית ארד בריצת 400 מטר בתוצאה של 51.82 שניות, אחרי בת ארצה סניה ריצ'רדס (50.79 שניות) ואלכסנדרה פדוריבה מרוסיה (51.76 שניות).
ביוגרפיה > 2013

באליפות ארצות הברית שנערכה בדה מוין, איווה ב-22 ביוני 2013 זכתה הייסטינגס במדליית זהב בריצת 400 מטר בתוצאה של 49.94 שניות. באליפות העולם שנערכה במוסקבה שברוסיה באוגוסט אותה שנה היא זכתה במדליית זהב בריצת השליחות 4x400 מטר ביחד עם ג'סיקה בירד, אשלי ספנסר ופרנסינה מקורורי בתוצאה של 3:20.41 דקות, לפני בריטניה (3:22.61 דקות) וצרפת (3:24.21 דקות) וסיימה במקום רביעי בריצת 400 מטר בתוצאה של 50.30 שניות. בשלב חצי הגמר היא קבעה תוצאה של 49.94 שניות ועלתה רביעית לריצת הגמר.
ביוגרפיה > 2014

באליפות העולם באולם שנערכה בסופוט, פולין במרץ 2014 זכתה הייסטינגס במדליית זהב בריצת 4x400 מטר בשיא לאומי חדש של 3:24.83 דקות, לפני ג'מייקה שקבעה שיא לאומי חדש של 3:26.54 דקות ובריטניה (3:27.90 דקות).
ביוגרפיה > 2015

באליפות העולם שנערכה בבייג'ינג, סין באוגוסט 2015 היא זכתה במדליית כסף, בריצת שליחות 400×4 ביחד עם סניה ריצ'רדס, אליסון פליקס ופרנסינה מק'קורורי בתוצאה של 3:19.44 דקות, אחרי ג'מייקה (3:19.13 דקות) ולפני בריטניה (3:23.62 דקות). נוסף לכך, היא סיימה במקום 16 בריצת 400 מטר בתוצאה של 51.33 שניות.
ביוגרפיה > 2016

באליפות העולם באולם שנערכה בפורטלנד, אורגון במרץ 2016 זכתה הייסטינגס במדליית זהב בריצת 4x400 מטר בתוצאה של 3:26.38 דקות, לפני פולין (3:31.15 דקות) ורומניה (3:31.51 דקות).
בבמבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי אותה שנה היא סיימה במדליית ארד בריצת 400 מטר בתוצאה של 50.17 שניות, אחרי אליסון פליקס (49.68 שניות) ופיליס פרנסיס (49.94 שניות) ונכללה במשלחת האמריקאית. במשחקים האולימפיים עצמם היא זכתה במדליית זהב בריצת שליחות 4x400 מטר ביחד עם אליסון פליקס, פיליס פרנסיס וקורטני אוקולו בתוצאה של 3:19.06 דקות, לפני ג'מייקה (3:20.34 דקות) ובריטניה (3:25.88 דקות). נוסף לכך, היא סיימה במקום רביעי בריצת 400 מטר בתוצאה של 50.34 שניות. בשלב חצי הגמר היא קבעה תוצאה של 49.90 שניות.
ביוגרפיה > 2017

באליפות העולם שנערכה בלונדון באוגוסט 2017 היא זכתה במדליית זהב בריצת שליחות 400×4 בתוצאה לאחר שהשתתפה בשלב המוקדמות.
שיאים אישיים > אצטדיון

ריצת 400 מטר: 49.84 שניות (2007)
שיאים אישיים > אולם

ריצת 400 מטר: 50.80 שניות (2007)
ננוטכנולוגיה ירוקה

ננוטכנולוגיה ירוקה היא שימוש באמצעים ננוטכנולוגיים כדי לשפר ולהשביח טכנולוגיות קיימות כך שישמרו את איכות הסביבה ואת משאבי הטבע.
המטרה של הטכנולוגיה הירוקה היא להקטין, ככל הניתן, את זיהום הסביבה הנובע מתהליכים טכנולוגיים הגורמים לסיכון בריאות האדם, זאת באמצעות שימוש בטכנולוגיה ידידותית לסביבה. השילוב של הננוטכנולוגיה בטכנולוגיות הירוקות הן הבסיס להתפתחות הרעיון של ננוטכנולוגיה ירוקה.
שינויי אקלים, מחסור בדלקים פוסיליים ודלול משאבי טבע מהווים חלק מהאתגרים הסביבתיים הגדולים ביותר במאה ה-21. הבסיס להתפתחות הננוטכנולוגיה הירוקה נבע מחשיבות שילוב תחום זה בתעשייה ובחיי היום יום, כך שיהווה פתרון לאתגרים סביבתיים.
השגות על ננוטכנולוגיה ירוקה

יחד עם ההשלכות החיוביות של ננו חלקיקים בכל הנוגע לסילוק מזהמים ישנה ביקורת רבה בקרב אנשי התחום לגבי ההשלכות של החלקיקים האלו עצמם על איכות הסביבה ובריאות האדם. בגלל גודלם הקטן של ננו חלקיקים לא ידוע עדיין מה תהיה ההשלכה הסביבתית של מוצרים אלו. למשל, טרם ברורה התוצאה של הגעת ננו חלקיקי זהב וכסף למי התהום.
אחת מהמטרות של הננוטכנולוגיה הירוקה היא הקטנת הסיכון לבריאות האדם. מנגד, יש המכנים את הננו-חלקיקים כ"האזבסט של המאה ה-21". בעקבות כל זאת נעשה ניסיון של חוקרים להבין את ההשלכות של ננו-חלקיקים על גוף האדם:
השפעה על המערכת הקרדיווסקולרית- חשיפה לננו-חלקיקים עשויה להביא לשינויים פיזיולוגיים אשר עלולים להוביל למחלות קרדיווסקולאריות. מחקרים בארצות הברית הראו כי בערים בהן היה זיהום של ננו-חלקיקים באוויר הייתה תחלואה ותמותה גדולה יותר ממחלות קרדיווסקולאריות ביחס לערים בהן אין זיהום כזה. כמו כן, נמצא קשר בין חשיפה לננו-חלקיקים לבין אריתמיה ואוטם שריר הלב.
השפעה על המערכת הפולמונרית- חשיפה לננו-חלקיקים עשויה להוביל לדלקת ריאות. בנוסף, כמות מסוימת של חלקיקים אלו, עוברים מהריאות לאזורים אחרים בגוף כגון דם, כבד, לב, לבלב ומוח. לדוגמה, נמצא כי ננו-חלקיקי טיטניום דיאוקסיד אשר נשאפים לתוך הריאות עוברים את הממברנה התאית במנגנון שאינו תלוי פאגוציטוזה ומגיעים לקפילרות.
עקה חמצונית- ההנחה הרווחת היא שננו-חלקיקים אשר נפלטים לסביבה וחודרים לתאים הומניים גורמים לעליה בעקה חמצונית עקב שלוש תכונות של חלקיקים אלו- שטח הפנים הגדול שלהם שמאפשר להם להיות באינטראקציה עם מרכיבים תאיים רבים, גודלם הקטן ובעיקר בגלל מתכות מזהמות שבמקרים רבים נמצאות קשורות לחלקיקים אלו (מתכות רבות שנמצאו בננו-חלקיקים משחררות רדיקלים חופשיים).
נמצא כי ננו-חלקיקים נקלטים על ידי נוירונים אם כי עוד לא ידוע אם דבר זה גורם לנזק.
מעבר עורי- חלקיקים גדולים ממיקרון אחד לא יכולים לחדור לרקמת עור שלמה (ללא חתכים או שריטות). ננו-חלקיקים לעומת זאת, בין אם הם פולארים ובין אם לא, יכולים לעבור את שכבת האפידרמיס במעבר פארה-צלולארי. טיטניום דיאוקסיד הוא דוגמה לננו חלקיק שיכול לעבור את השכבה החיצונית של העור. חלקיקים שעוברים את שכבת האפידרמיס יכולים לעבור למערכת הלימפה באמצעות תאי מאקרופאג' ותאים דנדריטים.
תחומי המחקר הקשורים לננוטכנולוגיה ירוקה

ננוטכנולוגיה
כימיה ירוקה
הנדסה ירוקה
ביולוגיה סביבתית
אקולוגיה
תעשייה ירוקה
ננוטכנולוגיה בענף הבנייה
ראו גם

ננו טוקסיקולוגיה
לקריאה נוספת

Andrew D. Maynard (2006): Nanotechnology:The Next Big Thing or Much Ado about Nothing? Ann. Occup. Hug. 51.1:1-12.
Craig Cormick (2009): Why Do We Need to Know What the Public Thinks about Nanotechnology? Nanoethics 3:167-173.
הערות שוליים

↑  Barbara Karn (2008): The Road to Green Nanotechnology. Journal of Industrial Ecology, 12: 3
↑  Karen F.Schmidt (2007): Green Nanotechnology: It's easier than you think
↑  Kavita Katti, Nripen Chanda, Ravi Shukla, Ajit Zambre, Thilakavathi Suibramanian, Rajesh R. Kulkarni, Raghuraman Kannan and Kattesh V. Kattia (2009): Green Nanotechnology from Cumin Phytochemicals: Generation of Biocompatible Gold Nanoparticles. International Journal Green Nanotechnol Biomed: 1:1
↑  Nanotechnologies in the 21st century: Challenges and opportunities to green nanotechnologies - nanotechnologies in the 21st century. Issue 1. april 2009
1 2  Matthew J. Eckelman, Julie B. Zimmerman, and Paul T. Anastas (2008): Toward Green Nano – E-factor Analysis of Several Nanomaterial Syntheses. Journal of Industrial Ecology, 12:3
↑  Barbara Karn, Todd Kuikern, Martha Otto (2009): Nanotechnology and In Situ Remediation: a Review of the Benefits and Potential Risks: Environmental Health Perspectives. 117(12): 1813-1831
1 2  Kelvii Wei Guo (2012): Green nanotechnology of trends in future energy: a review. International Journal of Energy Research, 36:1–17
↑  http://www.tashtiot.co.il/2011/12/25/צבע-סולארי/
1 2  Naomi Lubick (2009): Promising Green Nanomaterials: Environ. Sci. Technol.: 43: 1247-1249
↑  http://www.ntsi.co.il/
↑  דר. משה נחמני, ‏סוללות נייר מאצה ירוקה, באתר "הידען", 21 בספטמבר 2009
↑  Amir L. Tam TK. Pita M. Meijler MM. Alafonta L. Katz. E. (2009): Biofuel Cell Controlled by Enzyme Logic System. J. Am. Chem. Soc. 131(2):826-832
↑  Katz E. Pita M. (2009): Biofuel Cells controlled by Logically Processed Biochenecal signals: Towards Physiologically Regulated Bioelectronic Devices. Chemistry. 15(46):12554-12564
↑  Maureen R. Gwinn, Val Vallyathan (2006): Nanoparticles: Health Effects- Pros and Cons. Environmental Health Prespectives, 114, 12:1818-1824
סאקיס רובאס

| --- | --- |

סאקיס רובאס ב-2009
 לידה:  5 בינואר 1972 (בן 52) קרקירה, יוון
 שם לידה:  אנסטסיוס רובאס
 שם במה:  Σάκης Ρουβάς 
 מוקד פעילות:  אתונה, יוון
 תקופת הפעילות:  מ-1991
 עיסוק:  זמר, שחקן, רקדן
 סוגה:  פופ רוק, רוק, פופ, רית'ם אנד בלוז, מוזיקת נשמה, פאנק, בלדה
 שפה מועדפת:  יוונית מודרנית, אנגלית 
 כלי נגינה:  גיטרה, גיטרה בס, פסנתר, צ'לו, כלי הקשה
 חברת תקליטים:  Minos EMI
 בן או בת זוג:  Katia Zygouli (3 ביולי 2011–?)  Katia Zygouli 
 פרסים והוקרה:  פרס המוזיקה של MTV אירופה למופע היווני הטוב ביותר (2010) 
 www.sakisrouvas.com
 פרופיל ב-IMDb
 
סאקיס רובאס (ביוונית: 'Σάκης Ρουβάς; נולד ב-5 בינואר 1972 ביוון) הוא אמן פופ, מהזמרים הפופולריים ביותר ביוון. האלבומים שהוציא נמכרו בכשני מיליון עותקים.
הופעותיו באירוויזיון

באירוויזיון 2004, ייצג את מדינתו עם השיר "Shake It". והגיע איתו למקום השלישי בתחרות, אחרי רוסלנה ליז'יצ'קו וז'ליקו יוקסימוביץ'.
באירוויזיון 2006, שנערך באתונה, יוון, הנחה את התחרות לצדה של מריה מנונוס.
ב-2009, נבחר רובאס לייצג את יוון פעם נוספת, בחירה שהתקבלה זמן לא רב אחרי תחרות אירוויזיון 2008. במופע "קדם פרטי" ב-18 בפברואר, הציג רובאס מספר שירים אפשריים, אשר מתוכם נבחר השיר שישלח לתחרות, "This is our night" (זהו הלילה שלנו). בתחרות שנערכה במוסקבה, השיר עלה לשלב הגמר של התחרות ושם סיים במקום השביעי.
הופעותיו בסרטים

רובאס השתתף בדיבוב ליוונית של הסרטים "הגיבן מנוטרדאם" ו"מכוניות". שניהם של וולט דיסני. בשני סרטים אלו הוא דיבב את הדמות הראשית: קווזימודו ולייטנינג מקווין. בנוסף רובאס גילם את סטפנוס – הדמות הראשית בסרט היווני "אלטר אגו" ואף השתתף בסרט האמריקאי "כורח" ובו הוא מגלם את אבנר סולבי – הנבל של הסרט.
הערות שוליים

↑  Sietse Bakker, Moscow 2009: The lucky ones so far, 14.1.2009 - מתוך האתר הרשמי של האירוויזיון
| --- | --- |
בקרת זהויות :  NLI: 987008594161505171  BnF: cb139806055 (data)  GND: 13536762X  ISNI: 0000 0001 0786 8070  LCCN: no2010176177  MusicBrainz: 7cd0c121-76ea-41fe-a2ee-4f9f066f6f1c  VIAF: 100318271   WorldCat (עם VIAF): 100318271 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
נימוסי שולחן

נימוסי שולחן הם כללי התנהגות מקובלים לשעת ארוחה, הכוללים בין היתר את כללי השימוש הנכון בסכו"ם. בתרבויות שונות קיימים נימוסי שולחן שונים. משפחות, או קהילות, עשויות לקבוע את מידת ההקפדה שבה ממלאים אחר נימוסי שולחן ואת האופן שבו אלה נאכפים.